OzLabs/hebrew-wiki-articles huggingface dataset:
לואיז סגין

לואיז סגין או לואיז סגן (בצרפתית: Louise Seguin) הייתה האישה המערבית (האירופאית) הראשונה שהגיעה במסגרת משלחת מחקר לחופי אנטארקטיקה בשנת 1772. המדענית הראשונה שהגיעה לחקור את אנטארקטיקה הייתה ז'אן בארה בשנת 1777, והאישה הראשונה שדרכה על אדמת אנטארקטיקה הייתה אינגריד כריטיאנסן בשנת 1931.

==== הגעת סגין לאנטארקטיקה ====
סגין בת השש עשרה, הפליגה כשהיא מחופשת לנער במסע המחקר לאנטארקטיקה של איב-ז'וזף דה קרגלן שהתקיים בין השנים 1773–1772. סגין השתתפה בחקר איי קרגולין עם צוות הספינה של קרגלן - רולאן (Roland).

לפי מקור אחר הייתה סגין קורטזנה של קרגלן.

== לקריאה נוספת ==
<div class="mw-content-ltr">• Gabriela Roldan, [https://ir.canterbury.ac.nz/bitstream/handle/10092/13909/PCAS_13_Roldan_G_Review.pdf?sequence=1 Changes in the contributions of Women to Antarctic National Programmes], December 2010, P 13</div>

<div class="mw-content-ltr">• Jay Ruzesky, [https://books.google.co.il/books?id=xLqECgAAQBAJ&pg=PT25&lpg=PT25&dq=%22Louise+Seguin%22+Antarctica&source=bl&ots=gnEsXi99HQ&sig=ACfU3U26ntcFQkkan2ZrMrbNShR6-uBxDA&hl=iw&sa=X&ved=2ahUKEwjF-oujkpbiAhUVSBUIHcAtAz4Q6AEwDXoECAgQAQ#v=onepage&q=%22Louise%20Seguin%22%20Antarctica&f=false In Antarctica: An Amundsen Pilgrimage]</div>

==הערות שוליים==

סגין
סגין
סגין
קטגוריה:קרוסדרסריות
קטגוריה:נשים צרפתיות במאה ה-18
קטגוריה:צרפתיות שנולדו במאה ה-18
טום שייקספיר

סר תומאס ויליאם שייקספיר, הברון השלישי, הידוע בשם טום שייקספיר (באנגלית: Tom Shakespeare; נולד ב-11 במאי 1966) הוא סוציולוג ושדרן אנגלי. שייקספיר סובל ממחלת אכונדרופלזיה ומתנייד בעזרת כיסא גלגלים. שייקספיר הוא מרצה בכיר לסוציולוגיה רפואית בבית הספר לרפואה של נוריץ', אוניברסיטת מזרח אנגליה.

== ראשית חייו ==
שייקספיר נולד נולדתי באיילסברי, בקינגהאמשייר בשנת 1966.אביו היה רופא אמו הייתה אחות שמוצאה ממסרי לנקה, בת למעמד גבוה. סבו, סר ג'פרי שייקספיר, נעשה ברון לאחר שירות ממושך כחבר פרלמנט ובתפקידים בכירים שונים. מצד אביו הוא צאצאו של ריצ'רד שייקספיר, סבו של ויליאם שייקספיר.

שייקספיר למד ברדלי קולג', אוקספורדשייר ופמברוק קולג', קיימברידג', שם הוא סיים את לימודיו התיכוניים ב-1984. שייקספיר בעל תואר שני ושלישי מקינגס קולג', קיימברידג' בסוציולוגיה. עבודת הדוקטורט שלו עסקה בדרכי המשגה של מוגבלוית.<ref></ref>

כסטודנט, השתתף שייקספיר בסרט טלוויזיה תיעודי של לורד סנודון, בו הוא סיפר על היותו נמוך קומה. גם אביו השתתף בסרט.<ref></ref>

== קריירה ==
שייקספיר הרצה בסוציולוגיה באוניברסיטת סנדרלנד מ-1993 וחזר לקינגס קולג' ב-1995 כדי לקבל תואר דוקטורט. אביו נפטר ב-1996 ושייקספיר ירש את הברונות שלו, אך לא עשה שימוש בתואר זה. הוא גם מתמודד למען זכויות אנשים עם מוגבלות, כותב בלימודי מוגבלות, גנטיקה וביו-אתיקה ומחבר הספרים "the sexual politics of disability" (1996; "Disability Right and wrongs" "Disability/Postmodernity: Embodying Disability Theory".

שייקספיר היה עמית מחקר באוניברסיטת ניוקסל ובאוניברסיטת לידס, ועבד בארגון הבריאות העולמי בז'נבה ושדרן ברדיו BBC 4,.

שייקספיר הוא כיום פרופסור לחקר המוגבלות בפקולטה לרפואה באוניברסיטת מזרח אנגליה (UEA) וחבר במועצת נאפילד בביואתיקה..

ביולי 2018 נבחר שייקספיר לעמית האקדמיה הבריטית.

בינואר 2019 ביקר שייקספיר בישראל וביקר בבית איזי שפירא, בכנס של המרכז ללימודי מוגבלות באוניברסיטה העברית, ברמאללה ובירושלים.

== חיים אישיים ==
בשנת 2002 נישא שייקספיר לקרוליין בודיץ', רקדנית ופעילת זכויות בעלי מוגבלויות, לזוג נולדו תאומים: בן ובת. הוא מגדיר את עצמו כקוויקרי. בשנת 2010 הוא נפרד מאשתו.

== ספרים ==
<div style="direction: ltr;">
* 1996: (Sexual Politics of Disability: Untold Desires (with Dominic Davies, Kath Gillespie-Sells
* 1999: (Exploring Disability: A Sociological Introduction (with Colin Barnes
* 2006: Disability Rights and Wrongs
* 2008: (Arguing about Disability: Philosophical Perspectives (with Kristjana Kristiansen, Simo Vehmas
* 2013: Disability Rights and Wrongs Revisited
</div>

==קישורים חיצוניים==

== הערות שוליים ==

קטגוריה:סוציולוגים אנגלים
קטגוריה:נכים בריטים
קטגוריה:דפים עם תרגומים שלא נסקרו
קטגוריה:סגל אוניברסיטת מזרח אנגליה
קטגוריה:אנגלים שנולדו ב-1966
פרקי אבות (אלבום)

פרקי אבות הוא אלבום הראפ השביעי של סגול 59, שיצא ב-10 ביוני 2019.

האלבום מסמל את חזרתו של סגול לבימת ההיפ הופ לאחר שאלבומו האחרון שיצא לפני 8 שנים, האלבום עוד נוסע אחד היה אלבום רוק ורגאיי, שונה מהמוזיקה איתה מזוהה סגול.

האלבום כולל 16 רצועות שהופקו על ידי מגוון רחב של מפיקים, מהבולטים בהיפ הופ הישראלי: אורי שוחט, מיכאל כהן, די ג'יי מש, שקל, מומי לוי, שירוטו, או.בי.די, שחק וכן המפיק האמריקאי אמריגו גאזאוויי והמפיק הישראלי-צרפתי DJ קוסטופיקס.

באלבום מתארחים נצ'י נצ', מיכאל סוויסה, טדי נגוסה, לוקץ', מומי לוי, מיכאל מושונוב, אייטולה, השחקן עידן אלתרמן, שי 360, שירוטו, הפטרון, קרמזל והראפרית הניו יורקית נג'מה נפרטיטי.

הסינגל הראשון ששוחרר מהאלבום הוא השיר "כהרף עין", בו מארח סגול את טדי נגוסה ונצ'י נצ'. לשיר התלווה גם קליפ מילים.

לעטיפת האלבום אחראי המעצב אלעד אלחרר. האלבום יצא דרך הלייבל קמ"ע ב-10 ביוני 2019.

ב-25 באוקטובר 2019 סגול הוציא מיני-אלבום המורכב מרמיקסים של שלושה שירים מתוך האלבום – "כהרף עין", "הזוי ברמות", ו"אזרח ותיק", הרמיקסים הופקו על ידי די.ג'יי קארס, שירוטו וקלייזמר. החלק השני של פרויקט הרמיקסים יצא בדצמבר 2019 וכלל רמיקסים של שחק, מאיור (יובל מאירי) ונינג'ה420 לשירים "היורה הגיע", "בא תמיד בזמן" ו"קרב סכינים"..

==רשימת רצועות==

==קישורים חיצוניים==

*[https://sagol59.bandcamp.com/album/- פרקי אבות] באתר בנדקמפ

==הערות שוליים==

קטגוריה:אלבומי סגול 59
קטגוריה:אלבומים שהופקו על ידי אורי שוחט
לארי זולוט

זולוט (כורע באמצע) הפועל תל אביב מניפה את גביע המדינה, 24 ביוני 1969

לארי זולוט (באנגלית: Larry Zolot; נולד בשנת 1948) הוא כדורסלן עבר אמריקאי-ישראלי בגובה 1.98 מטרים, ששיחק בהפועל תל אביב ונבחרת ישראל. היה שותף לזכייתה האחרונה של הפועל תל אביב בדאבל.

== ביוגרפיה ==
זולוט נולד בארצות הברית למשפחה יהודית. בוגר מכללת קווינס בניו יורק. שיחק בנבחרת המכללה, בעמדה קדמית ואחורית וקלע במדיה בממוצע של 18.8 נקודות למשחק.

ביוני 1968 עלה זולוט לישראל והצטרף להפועל תל אביב. זולוט היה חלק מחמישיית יהודים אמריקנים בקבוצה עם מרק טורנשיין, אייבן לישינסקי, אלן צוקרמן ובארי ליבוביץ'.

בעונתו היחידה בקבוצה, 1968/1969, היה שותף זולוט לזכייתה של הקבוצה בדאבל - אליפות, עם יתרון של שלוש נקודות בטבלה לפני מכבי תל אביב, כאשר זולוט קלע בממוצע של 10.3 נקודות למשחק; וגביע המדינה, לאחר שהפועל הביסה בגמר הגביע את מכבי תל אביב 70:88, כאשר בגמר קלע זולוט 4 נקודות.

בסיום עונה אחת, עזב זולוט את הקבוצה וחזר לארצות הברית.

בליגה הישראלית השתתף זולוט ב-23 משחקים וקלע 238 נקודות (ממוצע של 10.3 נקודות למשחק). במדי נבחרת ישראל, השתתף זולוט ב-6 משחקים.

== קישורים חיצוניים ==
* [http://basket.co.il/all-time-players.asp?PlayerId=11021 כרטיס שחקן] באתר מנהלת הליגה

== הערות שוליים ==

קטגוריה:כדורסלני נבחרת ישראל
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:אמריקאים ישראלים
קטגוריה:כדורסלני הפועל תל אביב
קטגוריה:בוגרי קווינס קולג' (ניו יורק)
קטגוריה:ישראלים שנולדו ב-1948
קטגוריה:אמריקאים שנולדו ב-1948
ארבע לפנות בוקר

"ארבע לפנות בוקר" הוא פזמון שכתב יעקב גלעד והלחינה וביצעה יהודית רביץ. השיר יצא לאור באוגוסט 1980.

==רקע==
השיר נכלל באלבומה של רביץ "גלוי ונעלם". עיבדו אותו רביץ, טומי פרידמן ואילן מוכיח.

הדוברת בשיר מתארת קשיי הירדמות בשעה ארבע לפנות בוקר. היא נמצאת לבדה בבית ופונה אל נמען שאינו נמצא עימה, ושואלת אותו מתי יחזור.

==מצעדים==
===מצעדים שבועיים===

===מצעדים שנתיים===

כמו כן השיר הגיע למקום השביעי במצעד שירי יהודית רביץ שערכה רשת ג׳ במאי 2007.

==קישורים חיצוניים==

==הערות שוליים==

קטגוריה:שירי 1980
קטגוריה:סינגלים מ-1980
קטגוריה:שירי יהודית רביץ
קטגוריה:שירים בעברית
קטגוריה:שירים שנכתבו על ידי יעקב גלעד
קטגוריה:שירים שהולחנו על ידי יהודית רביץ
קטגוריה:שירים על זמן
קטגוריה:סינגלים בהוצאת NMC יונייטד אנטרטיינמנט
כיפת קרח

[[כיפת הקרח ואטנאיוקול שבאיסלנד - כיפת הקרח הגדולה ביותר באירופה]]
כיפת קרח (באנגלית: ice cap) הנקראת גם חיפוי קרח היא גוף של קרח ששטחו קטן מ-50,000 קמ"ר (בדרך כלל הכיפה מכסה רמה). גוף קרח ששטחו גדול מ-50,000 קמ"ר נקרא יריעת קרח. 

כיפות קרח אינן מוגבלות על ידי תכונות טופוגרפיות (כלומר, הן יכולות לכסות שטחי הרים ועמקים), וזאת בניגוד לשדות קרח, המוגבלים על ידי תכונות טופוגרפיות (ומשתרעים לדוגמה בין הרים, ולא עליהם). 

מרכזה של כיפת הקרח מצוי לרוב בנקודה הטופוגרפית הגבוהה ביותר, והיא זורמת מנקודה זו (היינו, מרכז הכיפה הוא בקו פרשת הקרח). כיפות הקרח מנוקזות על ידי קרחונים. 

כיפות הקרח הקוטביות אינן כיפות קרח כהגדרתן לעיל, מאחר ששטחן עולה על השטח שבהגדרה.

== ראו גם ==
* גאומורפולוגיה קרחונית
* קרחון
* קרחון ימי
* שדה קרח
* מדף קרח
* הדום קרח

== קישורים חיצוניים ==

* [http://edition.cnn.com/2009/TECH/science/03/11/arctic.ice.explorers/index.html מדידת כיפות הקרח] - כתבה באתר CNN
* ד"ר גלעד חסקין, [https://www.gotravel.co.il/travel/?p=1327 היווצרות כיפות קרח]

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:קרחונים
שלמה בקיש

שלמה בקיש (נולד ב-3 במאי 1941) הוא איש חינוך, שכיהן כמנכ"ל משרד הדתות, מנכ"ל הרשות לשיקום האסיר וכיו"ר המכון הארצי לתחבורה.

== ביוגרפיה ==
שלמה בקיש נולד באיזמיר שבטורקיה. הוא עלה לישראל כנער בשנת 1957 במסגרת עליית הנוער.

בישראל למד בבית-הספר החקלאי "מוסד עלייה" בפתח-תקווה, ושירת בנח"ל.

בעל תואר שני בחינוך ובמינהל החינוך.

את עבודתו החינוכית החל כמורה בחצור הגלילית בשנת 1962, ואחרי שלוש שנים מונה למנהל בית הספר במקום. שימש כמנהל בית הספר הממלכתי-דתי בחצור הגלילית במשך 7 שנים.

בהמשך נתמנה למנהל בית-הספר "רמב"ם" בבית דגן (1972–1977), ועל פעולתו בבית הספר זכה בפרס לחינוך מטעם מנהל מחוז המרכז.

לאחר שובו משליחות חינוכית בטורונטו שבקנדה, חזר לנהל את בית-הספר "רמב"ם" בבית דגן, ואחר-כך את בית-הספר "סיני" בראשון לציון.

לאחר מכן שימש במשך שלוש שנים כמפקח במחוז הדרום במשרד החינוך, ובשנת 1990 נתמנה למנכ"ל משרד הדתות, על ידי השר פרופ' אבנר חי שאקי.

עם סיום תפקידו במשרד הדתות נתמנה לסמנכ"ל בכיר ברשת אמי"ת, וכאחראי על החינוך התורני ברשת זו.

שימש כחבר מועצת החינוך הממלכתי דתי וכיו"ר המכון הארצי לתחבורה

בשנת 2004 מונה למנכ"ל הרשות לשיקום האסיר. במסגרת זאת הרחיב ופיתח את היקף פעילותה של הרשות, והקים מחלקה שתטפל באסירים הכלואים מחוץ לישראל ובבני משפחותיהם. במהלך תקופתו הצליחה הרשות לשיקום האסיר להגיע להישגים טיפוליים, שהבולט שבהם צמצום הרציבילזציה (חזרה לכלא לאחר השחרור) של האסירים והעמדת שיעורי הצלחת השיקום על כ-90%. בשנת 2009 פרש לגמלאות מתפקידו זה.

זוכה פרס יקיר החינוך הדתי לשנת 2005.

משמש יו"ר העמותה ויו"ר הוועד המנהל במכללה האקדמית לחינוך ע"ש ליפשיץ, עומד בראש עמותת "חיבור חדש" העוסקת בתחום השירות הלאומי. וכחבר הנהלת עמותת "עולם שלם" העוסקת בחינוך יהודי בתפוצות.

בקיש גר בשוהם, ולו 5 ילדים.

== הערות שוליים ==

קטגוריה:מנכ"לי משרד הדתות
קטגוריה:אמי"ת
קטגוריה:שוהם: אישים
קטגוריה:ישראלים ילידי טורקיה
קטגוריה:עולים בעליית הנוער
קטגוריה:ישראלים שנולדו ב-1941
קו N של הרכבת התחתית של ניו יורק

קו N או בשמו המלא קו מהיר ברודוויי (באנגלית: N Broadway Express) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע צהוב. הוא קרוי קו מהיר שכן הוא מדלג על תחנות רבות במנהטן במטרה לאפשר הגעה מהירה לנקודות המרכזיות באי.

== היסטוריה ==
ב-22 ביוני 1915 החלה בניית הקו הנוכחי על מסלולו של קו האוטובוס שהושלמה בסוף שנת 1917. במקור הקו תפקד כקו אוטובוס של חברת BMT הקו שהיה נקרא קו 4 כונה גם "קו החוף" או "קו החוף המהיר", שנסע בין ברוקלין למנהטן.

ההרחבה המרכזית של הקו ארעה באפריל 1961 כאשר הרכבות מסדרה R27 נכנסו לשירות במערכת הרכבת התחתית, אז שונה שמו לקו-N.

ב -30 באוגוסט 1976, מסלול השירות של הקו הורחב צפונה לכיוון כביש 60 במנהטן, מנהרת רחוב אל יער הילס, ושדרה 71. בעוד רכבות של חברת נ'רבות נסעו לאורך המסלול המלא מקוני איילנד לשדרה 71, דרך גשר מנהטן וברודוויי אקספרס, היו רכבות של חברות אחרות נוסעות בשעות העומס רק בין רחוב וייטהול לבין פורסט הילס - בשדרה 71, ב-27 באוגוסט 1977 פסק שירות הקו בשעות הלילה המאוחרות ופעל רק בקטע קצר בין רחוב 36 לבין קוני איילנד.

בין השנים 1986 ל-2004, שוחזר גשר מנהטן, והאמור שיבש את השירות, והרכבות נותבו דרך מנהרה ברחוב מונטגיו.

ב-24 במאי 1987, הורחבו חלק מתחנות הקו כדי לאפשר החלפה לקווים חדשים שנפתחו באותה השנה.

ב-31 במאי 1994, קו N הפך למהיר במקטע נוסף במנהטן כאשר קו M עוצר באותם התחנות. ב-4 בנובמבר 2001 הורחבה תחנת הקצה הדרומית של הקו והקו חזר לנסוע על גשר מנהטן לאחר שהסתיימו רוב עבודות השיפוצים בו.

לאחר פיגועי 11 בספטמבר 2001, הושעה שירות הקו לכול אורכו וחזר לפעול רק ב -28 באוקטובר.

ב -29 במאי 2005 הושלם הטרמינל החדש של סטילוול אווניו, ושירות הקו בין רחוב 86 לקוני איילנד שוחזר. ב-28 ביוני 2010, הופסקה פעילותו של קו W עקב בעיות תקציב ומסלולו של קו N החליף את השירות של קו W במנהטן, עם זאת, קומץ קטן של רכבות הוסיפו לנסוע במסלול המקורי.

מ-2 אוגוסט 2013 עד 14 בספטמבר 2014, נסגרה מנהרת הרכבת ברחוב מונטגיו לתיקונים בעקבות סופת הוריקן שפגעה קשות במקום ושירות הקו הופנה דרך גשר מנהטן. בחודש ינואר 2017 ה-MTA גילה את תוכניותיו לשקם את מבנה המנהרה שמתחת לשדרה הרביעית בין רחוב 36 לרחוב 59, המנהרה החדשה צפויה להיפתח בין יולי 2018 לבין יולי 2019.

== מסלול הקו ==
תחנת המוצא של הקו היא בשכונת דיטמרס בולוורד שברובע קווינס, הוא עובר דרך שכונת אסטוריה ומשם פונה שמאלה ועובר במנהרה מתחת לנהר איסט, במנהטן הוא הופך לקו מהיר ולפיכך מדלג על תחנות רבות. ממנהטן הוא ממשיך דרומה אל ברוקלין ותחנתו הסופית היא בקוני איילנד.

== ראו גם ==
* רכבת תחתית
* הרכבת התחתית של ניו יורק

== קישורים חיצוניים ==

קטגוריה:ניו יורק: קווי רכבת תחתית
טופולב Tu-28

טופולב Tu-28 (ברוסית: Ту-128, קוד דיווח נאט"ו: Fiddler) היה מטוס יירוט ארוך טווח מייצור ברית המועצות. אף על פי שהסימון הרשמי שלו היה Tu-128 הוא לא היה בשימוש נרחב במערב. המטוס הזה היה מטוס היירוט הגדול והכבד ביותר שנכנס לשירות מבצעי.

המטוס פותח עקב הצורך של ברית המועצות להגן על האזור האווירי הצפוני של רוסיה פני מפציצים המגיעים מהאזור הארקטי, חזית אווירית באורך של 5,000 קילומטר. עקב חוסר היכולת להחזיק מספר רב של בסיסים עם מטוסים קצרי טווח שהקנו הגנה נקודתית שיחדיו היו מכסים את החזית, החליט חיל ההגנה האווירית הסובייטי על הקמת בסיסים מפוזרים המפעילים מטוסי יירוט ארוכי טווח בסיורים ארוכים להגנה מרחבית.

פיתוח המטוס החל בשנת 1958 על בסיס מטוס ההפצצה הTu-98 העל-קולי. המערב פגש את המטוס לראשונה במטס בטושינו בשנת 1961. בשנת 1963 שונה סימון המטוס ל-Tu-128 ובשל כך נוצר מצב בו הסימון הישן דבק במערב.

ייצור המטוס הופסק בשנת 1970 לאחר שנבנו 198 יחידות. המטוס שירת ברציפות לאורך 26 שנים, והוחלף במטוסי מיג-31.

==קישורים חיצוניים==

קטגוריה:טופולב
קטגוריה:מטוסי קרב סילוניים
קטגוריה:מטוסי קרב מתוצרת ברית המועצות
שיטת החתכים הטלואים

באסטרודינמיקה, שיטת החתכים הטלואים או שיטת החתכים הקוניים (באנגלית: patched conic approximation) היא שיטה מקורבת לחישוב מסלול בין פלנטרי של גוף בחלל בסביבה מרובה בגרמי שמיים.

==השיטה==
לכל גרמי השמיים (השמש, כדור הארץ, ירח וכו') שדה כבידה המשפיע על סביבתו. נניח ולכל גרם שמיים קיימת מעטפת השפעה, מרחק סופי מגרם השמיים, שבתוכה, גוף קטן ממדים (לוויין, רכב חלל) מושפע בקירוב מגרם שמיים יחיד ודומיננטי.

השיטה מבוססת על חלוקת המסלול בחלל למספר חלקים, "טלאים", שנבדלים במעטפות ההשפעה.

כך למעשה מפשטים בעיה מורכבת של בעיית N הגופים על ידי כך שפותרים N פעמים את בעיית שני הגופים עבור כל חלק במסלול; לבעיה זו פתרון ידוע כאחד מחתכי חרוט לפי מסלולי קפלר: אליפסה, פרבולה או היפרבולה.

קירוב זה אינו ממדל את נקודות לגראנז'.

==דוגמה==
איור גרפי של מסלול מכדור הארץ למאדים, בסביבת שמש

עבור תכנון מסלול של מערכת המשוגרת לחלל מכדור הארץ למאדים ובסביבת השמש:
* בשלב הראשון - נבצע מסלול היפרבולי ביחס לכדור הארץ, לבריחה משדה הכבידה של כדור הארץ.
* בשלב השני - כשאנו במעטפת ההשפעה של השמש, נבצע מסלול אליפטי או היפרבולי ביחס לשמש, על מנת להגיע למעטפת ההשפעה של מאדים.
* בשלב השלישי - נבצע תמרון על מנת לבצע מסלול אליפטי סביב מאדים.

כמו כן יש להתאים את וקטורי המיקום והמהירות בגבולות המעטפת, בין החלקים, לצורך קבלת פתרון רציף.

==ראו גם==
* בעיית שני הגופים
* בעיית שלושת הגופים
* בעיית N הגופים

==הערות שוליים==

קטגוריה:אסטרופיזיקה
קטגוריה:כבידה
ויקטור מרימסקי

וִיקְטוֹר אַרְקַדיֶיבִיץ' מֵרִימְסְקִי (ברוסית: Виктор Аркадьевич Меримский; 15 בפברואר 1919 - 6 במאי 2003) היה יהודי איש צבא סובייטי בכיר, סגן מפקד כוחות היבשה בנושא המוכנות הצבאית.

== ביוגרפיה==
נולד בעיר ניקופול של האימפריה הרוסית במשפחתו של שוכר דגנים.

התגייס לצבא האדום ב-1937 כחניך במכללת שריון על שמו של סטלין בעיר גורקי . ב-1938 בזמן לימודיו המכללה הועברה לעיר חרקוב והוא סיימה ב-1939. השתתף במלחמת החורף. הצטרף למפלגה הקומוניסטית ב-1940.

השתתף במלחמת העולם השנייה החל מ-26 ביוני 1941 כמפקד יחידת טנקים. ב-17 ביולי אותה השנה נפצע בקרב אך חזר להילחם. מיוני 1942 בדרגת רס"ן מונה להיות עוזר בכיר למפקד גיס טנקים מס' 17 (בהמשך שונה שמו לגיס הטנקים ה-4 המעוטר). השתתף בתכנון מבצעים עבורו במבצע סטורן קטן, קרב קורסק ושחרור שטחי אוקראינה.

בסופה של מלחמת העולם השנייה היה מפקד מטה של החטיבה הממונעת המעוטרת ה-3 בארמיית המשמר החמישית של החזית האוקראינית הראשונה בדרגת פודפולקובניק, המקבילה לסגן אלוף.

לאחר המלחמה סיים את אקדמיה הצבאית לכוחות שריון ואת האקדמיה הצבאית של המטה הכללי של ברית המועצות. בתחילת שנות ה-60 היה מפקד מטה ארמיית המשמר המשוריינת החמישית במחוז הצבאי ברפובליקת ביילורוס. ב-1964 מפקד מנהלת הכנה צבאית ומוסדות לימוד צבאיים של המחוז הצבאי של קרפטי.

מינואר 1967 נהיה למפקד ארמיית הטנקים השמינית. ב-1968 בתפקיד הזה השתתף במבצע דנובה. מדצמבר 1969 מונה לסגן ראשון של מפקד המחוז הצבאי של המזרח הרחוק. מיוני 1974 סגן מפקד מנהלת הכנה צבאית לחילות היבשה.

מאוגוסט עד דצמבר 1979 נסע ל במסגרת הוועדה בראשות איוון פאבלובסקי שסקרה את המצב הפוליטי וחוזק כוחות צבא אפגניסטן. הוא היה זה שפיקד על הכנות מבצעיות של הצבא הסובייטי טרם הפלישה. מ-1979 ועד 1984 היה סגן מפקד של משרד ההגנה הסובייטי באפגניסטן והיה אחראי על הכנה וניהול גם היחידות הסובייטיות (הארמייה ה-40) וגם הצבא האפגאני הממשלתי. כינוי שדבק בו בעקבות פיקודו, לפי גנרל אלכסנדר לֵבֶּד, היה "מוות שיבה"

מ-1985 עד 1988 מונה לסגן מפקד חילות היבשה ומפקד המנהלת הראשית למוכנות מבצעית של צבאות היבשה.

לאחר שחרורו מן הצבא לפנסיה התגורר ועבד במוסקבה. נפטר ב-2003.

== עבודות מחקר וזכרונותיו ==
* "הכנה טקטית של יחידות ממונעות ויחידות שריון", 1984 (רוסית)
* "הכנת קלעים. ספר לימוד", 1987 (רוסית)
* "ספר מידע לסמל יחידות ממונעות (יחידות שריון)", 1987 (רוסית)
* "מפקד רגימנט. ספר לימוד", 1988 (רוסית)
* "שיטות ואמצעים לפעולת חייל בקרב", 1988 (רוסית)
* "במרדף אחר "האריה של ", 1993, זכרונותיו (רוסית)
* "חידות מלחמת אפגאניסטן", 1993, זכרונותיו (רוסית)

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:גנרלים יהודים סובייטים
קטגוריה:שריונאים סובייטים
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:אנשי הצבא האדום בקרב קורסק
קטגוריה:סובייטים שנולדו ב-1919
קטגוריה:נפטרים ב-2003
יאק-25

יאקובלב יאק-25 (קוד דיווח נאט"ו: Flashlight-A/Mandrake) היה מטוס יירוט וביון סילוני מהדור הראשון מייצור ברית המועצות. מפרט הדרוש למטוס יירוט וביון דו-מנועי ודו-מושבי הוצע על ידי יוסיף סטלין בעקבות הצורך של ברית המועצות להגן על הגבולות הצפוניים והמזרחיים שמהווים חזית ארוכה מאוד.

המטוס תוכנן על ידי משרד יאקובלב. הוא טס לראשונה ב-19 ביוני 1952 ועבר את בחינות הקבלה ביוני 1953. ראשון המטוסים הושלם בספטמבר 1954. המערב פגש את המטוס לראשונה בטושינו ביולי 1955 וניתן לו קוד נאט"ו Flashlight ששונה Flashlight-A לאחר שהתקבלו דיווחים על מטוסי יאק-26 ויאק-27. גרסת הביון של המטוס קיבלה את הקוד Mandrake.

גרסת היירוט של המטוס שירתה החל מ-1955 ועד 1967, דגם הביון שירת עד שנות ה-70 המאוחרות.

==קישורים חיצוניים==

קטגוריה:מטוסי קרב סילוניים
קטגוריה:מטוסי קרב מתוצרת ברית המועצות
אברהם אברמוביץ'

אַבְּרַ(ה)ם גְרִיגוֹריֶיבִיץ' אַבְּרָמוֹבִיץ (ברוסית: Абрам Григорьевич Абрамович; 3 בינואר 1910 - 10 ביולי 1937) היה יהודי סובייטי, שעוטר כגיבור ברית המועצות לאחר מותו על פועלו כמפקד טנק במהלך מלחמת האזרחים בספרד.

==קורות חיים==
נולד בכפר בפלך חרסון של האימפריה הרוסית (כעת באוקראינה) במשפחתו של עובד יהודי. ב-1917 עברה המשפחה לפלך אודסה. אחרי שסיים 7 שנים בבית הספר החל לעבוד כאופה. ב-1930 עבר לאזור דונבס ועבד שם ככורה פחם וכעבור שנה חזר לאודסה לעבוד שם כמרכיב במפעל אוניות.

התגייס לצבא האדום ב-1932 וסיים קורסים של פיקוד זוטר. שירת כמכונאי-נהג טנק.

ב-1936 הגיע כמתנדב להשתתף במלחמת האזרחים בספרד לצד הרפובליקנים. בקרבות ליד גוודלחרה בהיותו מפקד טנק T-26 ניהל ריגול במקום הימצאו, קיבל מידע ותמך בחיל רגלים שתקפו בקרבת הטנק.

ב-4 במרץ 1937 במהלך קרב היה בראש הכוח הפורץ שהשתלט על 4 תותחים, מקלעים ורובים. על הפעילות הזו קיבל עיטור הדגל האדום.

ביולי הכוחות שהיה מסופח להם נשלחו לכיוון מדריד ותקפו ליד העיר ברונטה. הקרב התנהל במשך ארבעה ימים וב-9 ביולי לאחר שפגע בשני תותחים נפגע הטנק מתותח אחר והתחיל להישרף ולהיות מותך. הנהג ומפקד צריח נשרפו במקום ואברם מת יום למחרת.

נקבר יחד עם שאר צוות הטנק בקבר אחים ליד ברונטה. ב-3 בנובמבר אותה השנה עוטר על פועלו בעיטור "גיבור ברית המועצות".

==הערות שוליים==

קטגוריה:יהודים מעוטרי גיבור ברית המועצות
קטגוריה:אישים שנהרגו במלחמת האזרחים בספרד
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:יהודים בכוחות המזוינים של ברית המועצות
קטגוריה:יהודים במלחמת האזרחים בספרד
קטגוריה:סובייטים במלחמת האזרחים בספרד
קטגוריה:שריונאים סובייטים
קטגוריה:סובייטים שנולדו ב-1910
קטגוריה:נפטרים ב-1937
ג'ילי יואנג'ינג SUV

ג'ילי יואנג'ינג SUV (באנגלית: Geely Yuanjing SUV) הוא קרוסאובר קומפקטי מתוצרת חטיבת רכבי היוקרה Emgrand מיצרנית הרכב הסינית ג'ילי אשר יוצר בין השנים 2012–2015.

=="ג'ילי יואנג'ינג SUV"==
לפי נתוני היצרן:
* 5 דלתות
* 5 נוסעים
* מנוע קדמי
* מנועי בנזין
* סוג הנעה: הנעה קדמית
* 7 דרגות גימור
* צמיגים - 225/60 R17
* קיבולת מכל דלק - 60 ליטר
* מחיר היחידה נע בין 92,900 - 129,900 רנמינבי (נכון ל-3 במרץ 2014, בסין)

===דגמים===
* "MT Base 1.8" - מחיר היחידה 92,900 רנמינבי (נכון ל-3 במרץ 2014, בסין)
* "MT Elite 1.8" - מחיר היחידה 96,900 רנמינבי (נכון ל-3 במרץ 2014, בסין)
* "1.8 MT Premium" - מחיר היחידה 105,900 רנמינבי (נכון ל-3 במרץ 2014, בסין)
* "MT Progress 2.0" - מחיר היחידה 103,900 רנמינבי (נכון ל-3 במרץ 2014, בסין)
* "AT Elite 2.0" - מחיר היחידה 111,900 רנמינבי (נכון ל-3 במרץ 2014, בסין)
* "2.0 AT/MT Premium" - מחיר היחידה 111,900 רנמינבי (נכון ל-3 במרץ 2014, בסין)
* "2.4 AT Premium" - מחיר היחידה 129,900 רנמינבי (נכון ל-3 במרץ 2014, בסין)

==גלריה==
<gallery mode="packed" heights="120">
קובץ:Geely Yuanjing X6 (cropped).jpg | דגם "ג'ילי יואנג'ינג SUV"
קובץ:Geely Yuanjing X6 rear.jpg | דגם "ג'ילי יואנג'ינג SUV"
קובץ:Geely Yuanjing SUV.jpg | דגם "ג'ילי יואנג'ינג SUV"
קובץ: Geely Yuanjing X6 02 China 2017-03-25.jpg | דגם "ג'ילי יואנג'ינג SUV"
קובץ: Geely Yuanjing X6.jpg | דגם "ג'ילי יואנג'ינג SUV"
</gallery>

==ראו גם==
* ג'ילי
* ג'ילי בינרוי
* ג'ילי ג'יאג'י
* ג'ילי ביני
* ג'ילי CK

== קישורים חיצוניים ==

* 

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2012
קטגוריה:כלי רכב המיוצרים בסין
יואנג'ינג SUV
רק בישראל (שיר)

רק בישראל הוא פזמון עברי שכתב אהוד מנור, הלחינה נורית הירש וביצעה להקת חיל הים בשנת 1968. לשיר הופק עם צאתו וידאו קליפ.

==רקע==
השיר, בעיבודו של יאיר רוזנבלום, יצא בשנת 1968 כחלק מתוכניתה של להקת חיל הים "וביום השלישי", שהייתה שהתוכנית הראשונה שהופיעה לאחר מלחמת ששת הימים. מתוכנית זו, שבה השתתפו בין היתר רבקה זהר וריקי גל, יצאו גם להיטים אחרים: "אין כבר דרך חזרה", ו"מה אברך".

במצעד הפזמונים העברי השנתי של קול ישראל לשנת התשכ"ט (1969) הגיע השיר למקום ה-19.

פתיח תוכנית הטלוויזיה "רק בישראל" היה מבוסס על השיר "רק בישראל", תוך שמילותיו שונו ומנגינתו נשארה.

==מבנה השיר==
השיר בנוי מחמישה בתים. המשפט הראשון בכל בית כולל אמירה על ישראל, המשפט השני מכיל את הביטוי "רק בישראל", המשפט השלישי הוא אמירה נוספת על המדינה, והמשפט הרביעי הוא שוב הביטוי "רק בישראל". לאחר המשפטים החמישי והשישי, נחתם הבית בביטוי "רק בישראל".

==תוכן השיר==
בשיר מתוארים פרטים המייחדים את מדינת ישראל, או כאלה שנחשבו למייחדים אותה בתקופת כתיבתו של השיר. השיר יצא לאחר מלחמת ששת הימים, ונכתב כשיר אירוני על האופוריה הגדולה ששררה בעם בעקבות תוצאותיה (ע"ע מלחמת ששת הימים בתרבות הישראלית).

בבית הראשון בשיר מסופר ש"כל העם במילואים". אף ששירות מילואים אינו ייחודי למדינת ישראל, ישראל של שנים אלה הייתה חברה מגויסת, כפי שמשקף הביטוי בן הזמן "כל העם צבא". עוד מוזכרים המתנדבים בקיבוצים, אזרחים זרים שהיו מגיעים לישראל להתנדב בקיבוצים, תופעה שהחלה באמצע שנות השישים והתעצמה לאחר מלחמת ששת הימים. בנוסף מתוארים המפגש בין הכרמל לים בחיפה, מפגש בין הר לים שאינו אופייני דווקא לישראל, ודיסקוטקים שנסגרים מוקדם.

בבית השני מתוארים הקיבוץ והמושב, שהן צורות התיישבות ייחודיות לישראל. השורה "ירושלים של זהב" היא כשם השיר "ירושלים של זהב", שהתפרסם לאחר מלחמת ששת הימים. המשפט ילדים בגן חובה מתקשר לחוק חינוך חובה שהוחל בישראל בעבר על ילדים מגיל חמש, הלומדים ב"גן חובה", ולסוף המשפט "כל אחד רוצה טובה", כהתנהגות אופיינית לישראלים.

הבית השלישי מתאר תפוזים, שהיו מרכיב חשוב בייצוא החקלאי של מדינת ישראל והיו ידועים באיכותם, הירקון ו"הכנרת מול הגולן", אשר נכבשה על ידי ישראל במהלך ששת ימי המלחמה. כמו כן מוזכר בבית זה ט"ו בשבט, שהוא ראש השנה לאילנות ויום חגם של האילנות.

הבית הרביעי מתאר תופעות התנהגות שמאפיינים בהם ישראלים, חיוביות ברובן. הבית החמישי בשיר מזכיר יחידות צבאיות: חטיבת הצנחנים, את טייסי חיל האוויר ואת חיל הים, שעל שורותיו נמנית הלהקה הצבאית ששרה את השיר. הביטוי "לא ינום ולא ישן" מקורו בספר תהילים, והוא מתכתב עם הפסוק "הנה לא ינום ולא יישן שומר ישראל". בית זה נכתב על פי דרישתם של דני ליטאי ויאיר רוזנבלום, ששימשו כבמאי התוכנית ומנהלה המוזיקלי, והתנו את הכללת השיר בתוכנית בכך שתהיה בו קריאה לצעירים להתנדב לחיל הים. מנור הוסיף את הבית למורת רוחו, ובספר שיריו "אין לי ארץ אחרת" הביא את מילות השיר ללא בית זה.

== גרסאות כיסוי ==
במאי 2024, יום העצמאות ה'תשפ"ד, ביצעו חברי הפאנל של תוכנית הטלוויזיה הפטריוטים שמשודרת בעכשיו 14, פרודיה לשיר. את המילים כתבו הפאנליסטים עירית לינור ואיתמר פליישמן.

==קישורים חיצוניים==

* 

==הערות שוליים==

קטגוריה:שירי 1968
קטגוריה:שירי להקת חיל הים
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי נורית הירש
קטגוריה:שירים על ישראל
SWM X7

SWM X7 הוא קרוסאובר קומפקטי בעל מספר מאפייני SUV , מתוצרת יצרנית הרכב הסינית SWM (שם רשמי: Speedy Working Motors, שם בסינית: (斯威汽车) אשר מיוצר משנת 2016 ועד היום.

==SWM X7==

* בזמן פיתוח הדגם, הדגם היה קרוי "SWM X5" (בסינית: "华晨鑫源斯威X5").
* 5 דלתות.
* 7 נוסעים בתצורת ישיבה 2+3+2.
* מנוע קדמי.
* מנועי בנזין.
* סוג הנעה: הנעה קדמית.
* 4 דרגות גימור.
* קיבולת מכל דלק - 54 ליטר.
* נפח תא מטען - 660 ליטר (בקיפול טור שלישי של 2 המושבים האחוריים), 1,920 ליטר (בקיפול 2 טורים של 5 המושבים האחוריים).
* מחיר היחידה נע בין 85,900 - 118,900 רנמינבי (שנת 2016, בסין).

==תמונות==
<gallery mode="packed" heights="80">
קובץ:SWM X7 003.jpg | דגם "SWM X7" 
קובץ:SWM X7 China 2017-03-22.jpg | דגם "SWM X7" 
קובץ:SWM X7 China rear.jpg | דגם "SWM X7" 
</gallery>

==ראו גם==
* SWM G01

== קישורים חיצוניים ==

* 
* 
* 

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2016
קטגוריה:כלי רכב המיוצרים בסין
דוב מאולף

דב מאולף ומלוויו ב-1900
דב מאולף או דב מרקד הוא דב, שנלכד או גודל, ועבר אילוף, כדי לבצע תנועות דמויות ריקוד על מנת לבדר בני אדם. 

הצגות של דובים מרקדים התרחשו באירופה ובאסיה מימי הביניים ועד המאה ה-19, אך יש מדינות שבהן התופעה קיימת גם במאה ה-21, כמו ספרד בה נחזתה התופעה באוקטובר 2007. לאורך ההיסטוריה עסקו באילוף דובים קבוצות ושבטים שונים, וביניהם רומאני וסינטי. שבט הרומאני אורסרי עסק בתחום ברומניה, אוקראינה וסביבותיהן, שבט הרומאני "מֶדְבֶדַרָה" עסק בכך בסלובקיה, ובבלקן מאלפי הדובים הרומאניים נקראים "מֶצְ'קַרָה". קבוצות אלה לא דוברות תמיד את אותם דיאלקטים רומאניים ולא בהכרח מכירות זו בזו כזהות. 

הדרך לאלץ את הדובים לרקד בוצעה באמצעות הובלתם בכלוב עם רצפת פח כפולה, במרווח הוכנסו גחלים, והגברת האש חיממה את רצפת הפח, ואילצה את הדוב להרים את כפותיו מהפח הלוהט.

== שחרור דובי הודו ==
הדובים המרקדים הם מסורת עתיקה בהודו. מיעוט הודי הנושא את השם "קאלאנדאר" התפרנס מאות בשנים מהפעלת דובים מרקדים. הם נהגו לנקב את סחוס אפם של הדובים ולהעביר דרכו חבל - משיכה בחבל גרמה כאב לדוב ואילצה אותו לבצע את מה שהמאלף רצה.

פעולה משולבת של שלטונות הודו וארגון פילנתרופי של מאמצי דובים מאוסטרליה הביאה בסופו של דבר לפדיון מאות דובים ושחרורם, תוך פיצוי הבעלים.

פעולות דומות, בקנה מידה קטן יותר, בוצעו גם בארצות נוספות.

==קישורים חיצוניים==

* [http://horinca.blogspot.com/2007/09/end-of-dancing-bears.html The End of the Dancing Bears] 

==הערות שוליים==

קטגוריה:זכויות בעלי חיים
קטגוריה:דוביים בתרבות
קטגוריה:אילוף
קטגוריה:קרקס
פנדר רודס

פנדר רודס, דגם II {{כ}} (73 קלידים)
פנדר רודס (באנגלית: Fender Rhodes או Rhodes piano) הוא פסנתר חשמלי שהיה נפוץ במוזיקה של שנות ה-70 של המאה ה-20. הפסנתר הומצא על ידי הרולד רודס (Harold Rhodes ). רודס המציא את הפסנתר עבור חיילים אמריקאים פצועים במהלך מלחמת העולם השנייה, אותם ביקש ללמד נגינה כחלק ממהלך השיקום. כעשור לאחר המלחמה החלה חברת פנדר לייצר גרסת בס של הפסנתר. ב-1965 החלה החברה לייצר גרסת פסנתר מלאה עם 7 ורבע אוקטבות (88 קלידים). הפסנתר הפך לנפוץ בהרכבי מוזיקת פופ, ג'אז ומוזיקת נשמה. השימוש בפסנתר פחת עם כניסת הסינתיסייזר הקל בשנות השמונים, עד שייצורו הופסק.

ב-2005 קנה ג'וזף ברנדסטטר (בעל חנות לכלי נגינה מלוס אנג'לס) את הזכויות על המותג ״רודס״ מחברת רולנד, ומ-2009 שב לייצר ולמכור פסנתרי רודס חדשים.

== מאפיינים ==
הפסנתר תוכנן כך שידמה ככל הניתן נגינה בפסנתר אקוסטי, לפיכך מנגנון הפסנתר מבוסס על קלידים, כל קליד נוקש באמצעות פטיש על קולן, המוגבר באמצעות פיקאפ אלקטרו-מגנטי ומושמע באמצעות מגבר (בדומה לגיטרה חשמלית). לכלי יוצרו מספר גרסאות בהן גרסה נישאת קטנה, בת 73 קלידים, הניתנת לנשיאה במזוודה ייעודית הכוללת מגבר ורמקולים וגרסת במה (stage) עם חיבורים למגבר חיצוני. גרסאות נוספות כוללות אפקטים במוצא הצליל כגון טרמולו, פדל השהיית צליל (sustain pedal) ותאימות למגוון ציוד ההגברה והאפקטים של פנדר. עניינו של רודס היה בהוראה ולפיכך תכנן כיתת לימוד מבוססת פסנתרי רודס (Rhodes Student), המחוברים באפון פרטני לעמדת הוראה, באמצעותה יכול המורה להאזין לכל תלמיד באופן פרטני ולעמוד על התקדמותו.

כלי דומה היה ה-Wurlitzer, שהיה בעל צליל מתכתי יותר.

== שימושים נודעים ==
[[ריי מנזרק מנגן בפנדר רודס בס בידו השמאלית]]
ריי מנזרק, קלידן ה-Doors, נהג להשתמש בגרסת הבס של הפסנתר בהקלטות ובהופעות, כאשר ניגן בשמאל על הפנדר רודס ובימין על אורגן חשמלי. בגרסת האולפן Riders on the Storm עשה שימוש בגרסה מלאה של הפסנתר. לדבריו, הלהקה חבה את עצם קיומה לפסנתר רודס.

לקראת סוף שנות השישים, עם התפתחות הפיוז'ן, הפך הכלי לפופולרי בג'אז. בין היתר ניגנו בו הרבי הנקוק, צ'יק קוריאה, ביל אוונס וג'ו זאווינול. הכלי זכה לפופולריות והוקרה בעקבות אלבומו פורץ הדרך של מיילס דייוויס Bitches Brew, בו נעשה שימוש בשני פסנתרים במקביל.

ב-1969 ניגן בילי פרסטון בפנדר רודס במסגרת ההופעה האחרונה של הביטלס על גג אולפני אפל רקורדס (הוא מופיע בנגינה בכלי בגרסת האולפן של השיר Get Back). סטיבי וונדר הרבה להשתמש בפנדר רודס בשנות השבעים, וריי צ'ארלס הופיע כשהוא מנגן על הכלי בסרט האחים בלוז. היה זה גם אחד הכלים המועדפים על קלידן להקת סטילי דן, דונלד פייגן, גם בקריירת הסולו שלו ובהופעותיו.

בישראל נודעו כנגנים בכלי יוני רכטר, אריאל זילבר, עוזי נבון ואלונה טוראל.

== קישורים חיצוניים ==

* יובל נוב, [http://www.haayal.co.il/story_3260 עוד חוזר הניגון: חייו, מותו ותחייתו של ה"פנדר רודס" – הפסנתר החשמלי החשוב בהיסטוריה], האייל הקורא, 21 באוקטובר 2010
* [http://www.mtv.com/news/1435932/inventor-of-fender-rhodes-piano-dies/ Inventor of Fender Rhodes Piano Dies], MTV, 1 באפריל 2001
* [http://www.rhodespiano.com אתר המותג]
* [https://medium.com/@oliverwang/on-the-rhodes-again-the-electric-piano-of-harold-b-rhodes-e3458f96e63e On the Rhodes Again] - אתר מעריצים
* [http://loudroundrecords.com/RhodesPiano.htm ההיסטוריה של פסנתר רודס]

==הערות שוליים==

קטגוריה:כלי מקלדת
קטגוריה:פסנתר
רודס
ראובן בן-יוסף

ראובן בן-יוסף (באנגלית: Reuven Ben-Yosef; 31 במאי 1937 - 9 במרץ 2001) היה משורר ישראלי.

== קורות חיים ==
בן-יוסף נולד בניו יורק שבארצות הברית בשם רוברט אליוט רייס, ליוסף רייס (Joseph Reiss) וססיליה רייס (Cecilia Reiss).

בן-יוסף גדל במנהטן; התחנך בבית הספר התיכון למוזיקה ואמנות (The High School of Music & Art) למד ג'אז והיה למוזיקאי ג'אז מקצועי.

בן-יוסף למד במכללת אוברלין במדינת אוהיו. לאחר מכן התגייס לצבא האמריקני ושירת בהיילברון שבגרמניה.

בשנים 1957–1959 פרסם שירה במגזינים ספרותיים אמריקנים וב"ניו יורק טיימס". הוא פרסם את ספר השירה הראשון שלו (היחיד שכתב באנגלית), "הזרע האינסופי" (The Endless Seed).

ואחר מכן עלה לישראל. אביו, שהתנגד לעלייתו לישראל התנכר לו, ובן-יוסף חי בעוני רב.

במלחמת יום הכיפורים לחם בדרום רמת הגולן.

בקיץ 1976 עבר לגור בירושלים, ועסק בתרגום והוראת כתיבה יצירתית לתלמידי תיכון.

ב-1996 הוא הקים בית הוצאה לאור קטן בשם "ספרי בצרון".

הוא נפטר מסרטן הריאות ב-9 במרץ 2001.

בן-יוסף כתב 19 ספרי שירה עברית, שני רומנים, שני ספרי מסות. לאחר מותו פרסמה אשתו ספר "לזכרו של ראובן בן יוסף", ובו מאמרים של עמיתיו (2002).

== ספריו==
=== ספרי שירה ===
* שחפים ממתינים (1965)
*יממה של אהבה (1967).
* מן הקו : שירים - שירים שנכתבו בעת שירותו במלחמת לבנון הראשונה (1982).
* טעם הארץ : שירים (1984).
* על הצוק : שירים (1988).
* שירים בעולם רותת (1989).
* להוציא עצמי מן הסבל (1993).
* שבענו ונותרנו : שירים (1996).
* אל ארץ התודעה : שירים.

=== סיפורת ===
* יומן כתיבה (1998).

=== מסות ===
* על תרבותנו המתגבשת : מסות (1996).

== לקריאה נוספת ==
<div class="mw-content-ltr">• Michael Weingrad, [https://books.google.co.il/books?id=QoL3CgAAQBAJ&pg=PA4&redir_esc=y#v=onepage&q&f=false Letters to America: Selected Poems of Reuven Ben-Yosef], PP 16-17 </div>

== קישורים חיצוניים ==
* בלפור חקק, [https://web.archive.org/web/20190513165653/http://www.e-mago.co.il/magazine-340.htm על הספר "ראובן בן יוסף / שירים בעולם רותת"]
* [https://library.osu.edu/projects/hebrew-lexicon/00961.php ראובן בן-יוסף], ב"לקסיקון הספרות העברית החדשה"
* 
* [http://merhav.nli.org.il/primo-explore/search?query=creator,contains,בן%20יוסף,%20ראובן,%201937-2001%20בן%20יוסף,%20ראובן,%201937-2001&sortby=rank&vid=NLI&lang=iw_IL ספריו] באתר הספרייה הלאומית

== הערות שוליים ==

קטגוריה:משוררים ישראלים
קטגוריה:ישראלים ילידי ארצות הברית
קטגוריה:דפים עם תרגומים שלא נסקרו
קטגוריה:אמריקאים ישראלים
קטגוריה:ישראלים שנולדו ב-1937
קטגוריה:אמריקאים שנולדו ב-1937
קטגוריה:ישראלים שנפטרו ב-2001
קטגוריה:אמריקאים שנפטרו ב-2001
קטגוריה:אמריקאים שנפטרו מסרטן הריאה
קטגוריה:ישראלים שנפטרו מסרטן הריאה
קטגוריה:יהודים הקבורים בהר המנוחות
רצועות בולינגר

רצועות בולינגר (באנגלית: Bollinger Bands) הידועה גם כ"קווי אלפא-בטא", הן אינדיקטור המשמש לניתוח טכני בשוק ההון, בתחום הניתוח הגרפי. זהו פיתוח של ג'ון בולינגר, אנליסט בחברה CNBC – Financial News Network.

רצועות בולינגר מורכבות משלוש רצועות. הרצועה האמצעית מהווה את הממוצע בין הרצועה העליונה לבין הרצועה התחתונה. הרצועה העליונה מהווה שתי סטיות תקן מעל לממוצע, ואילו הרצועה התחתונה מציינת שתי סטיות תקן מתחת לממוצע.

==הרציונל==
ההנחה הבסיסית של רצועות בולינגר היא שהמחירים של המניות או של המדדים נוטים להישאר בין הרצועה הגבוהה והרצועה הנמוכה. והמרחק בין הרצועות מהווה פונקציה של תנודתיות המחירים.

==מאפייני רצועות בולינגר==
*כאשר הרצועות מתקרבות יופיעו שינויים חדים בשערי המנייה או המדד.
*יציאה מהרצועה תרמוז על המשך מגמת העלייה או הירידה, לעיתים הרצועות נפרצות.
*אין הכרח שהשערים יגיעו לגבול הרצועה העליונה או התחתונה.

== שימושים ==
הסוחרים בשוק ההון נעזרים ברצועות בולינגר כאזורי תמיכה והתנגדות, כלומר נגיעה ברצועה התחתונה יכולה לאותת על אזורי קנייה בהסתמכות על כלים טכניים נוספים ומנגד הגעה לרצועה העליונה בליווי כלים טכניים נוספים כמו נרות היפוך יכולה לאותת על שינוי מגמה מעלייה לירידה לכן, הנוסחה משמשת ככלי עזר, על מנת לזהות את התנודתיות בשוק לצורך בחירת אסטרטגיות מסחר. ישנם סוחרים אשר משתמשים ברצועות בולינגר בשילוב מתנדים אחרים כדי לנסות ולהבין נקודות כניסה\יציאה אפשריות.

== קישורים חיצוניים ==

* 
==הערות שוליים==

קטגוריה:ניתוח טכני
ג'וש דובווי

ג'וש דובווי (באנגלית: Josh Dubovie; נולד ב-27 בינואר 1990) הוא זמר אנגלי.

==ביוגרפיה==
דובווי נולד בליינדון, בבית ספרו הופיע בהפקת בית הספר של המחזמר "עלובי החיים".

ב-2010 ייצג את הממלכה המאוחדת באירוויזיון 2010, עם השיר "That Sounds Good to Me" , לאחר שזכה בקדם האירוויזיון הבריטי . באירוויזיון עצמו, סיים דובווי במקום האחרון בגמר (אליו העפילה הממלכה המאוחדת באופן אוטומטי) כשקיבל 10 נקודות בלבד.

ב-2010 הופיע בהצגה "אלאדין" בתיאטרון. ב-2011 השתתף במופע של מועדון מעריצי האירוויזיון במינכן, בשנה זו גם יצא אלבומו הראשון.

באפריל 2012 השתתף דובווי במופע איחוד של נציגי הממלכה המאוחדת לאירוויזיון שנערך בגייטסהד.

ב-2013 הוציא דובווי שיר נוסף בשם "Game Over" תחת שם הבמה שלו באותה העת, ג'וש ג'יימס.

החל משנת 2015 דובווי מתגורר בעיר אוטווה שבקנדה והוא מאמן דפוסי חשיבה.

==קישורים חיצוניים==

* [https://www.bbc.co.uk/music/artists/996b8857-2b6e-4edd-9558-133d92b38c39 ג'וש דובווי], באתר BBC

קטגוריה:זמרים בריטים
קטגוריה:משתתפי אירוויזיון 2010
קטגוריה:נציגי הממלכה המאוחדת באירוויזיון
קטגוריה:אנגלים שנולדו ב-1990
אטלס (ירח)

אטלס (באנגלית: Atlas) הוא אחד מ-82 הירחים של שבתאי, שהתגלה בתחילת אוקטובר 1980 מתצלומי הגשושית וויאג'ר 1.

== מקור השם ==
הירח נקרא על שם הטיטאן אטלס מהמיתולוגיה היוונית, שמחזיק את כדור הארץ על כתפיו, מכיוון שאטלס הירח נראה כאילו הוא מחזיק את טבעותיו של שבתאי עליו.

==מאפיינים==
אטלס הוא הלוויין הקרוב ביותר לקצה החיצוני של טבעת A (הטבעת החיצונית ביותר של שבתאי) ונחשב זמן רב ל-"לוויין רועה" של הטבעת. עם זאת, עכשיו ידוע שהקצה החיצוני של הטבעת נשמרת במקום על ידי 6/7 תהודה אורבאלית עם ירח גדול אך רחוק יותר.

ביוני 2005 צולמו תמונות על ידי הגשושית קאסיני-הויגנס שחשפו את אטלס כבעל מרכז כדור גס המוקף ברכס קו משווני גדול וחלק. ההסבר הסביר ביותר עבור המבנה המיוחד הזה הוא שחומר הטבעת נסחף על ידי הירח (בעזרת כוח המשיכה שלו), מצטבר על פניו עם העדפה חזקה של קו המשווה בשל רזון הטבעת. למעשה, גודלו של הרכס המשוותי דומה לאונה הצפויה של הירח. משמעות הדבר היא כי עבור כל חלקיקים נוספים המשפיעים על קו המשווה הכוח הצנטריפוגלי כמעט יגבר על כוח הכבידה החלש של אטלס והם כנראה יאבדו.

מסלולו של אטלס מושפע באופן משמעותי על ידי הירח פרומתאוס ובמידה פחותה על ידי הירח פנדורה, מה שמוביל לטיולים בקו האורך של עד 600 ק"מ (0.25 מעלות) ממסלול קפלריאן עם תקופה של כשלוש שנים. מכיוון שמסלולי פרומתאוס ופנדורה אין צפויים, יש חשד כי מסלולו אטלס עשוי להיות אינו צפוי גם הוא.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:ירחי שבתאי
קוואזר אפוף אבק

קוואזר אפןף אבק, כפי שנראה באמצעות טלסקופ החלל WISE

קוואזר אפוף אבק הוא גלקסיה צעירה בעלת גרעין שקורן באופן יוצא דופן ושאינו ניתן לצפייה באופן ישיר אלא רק על ידי קרינת החום העצומה שפולט ענן האבק המקיף אותו בתחום התת-אדום. קוואזרים אפופי אבק בהירים, במונחי עוצמת הארה כוללת, פי 1,000 משביל החלב, וזוהרים פי 300 טריליון מהשמש.

בגלקסיה מסוג זה יש אבק רב וסמיך כל כך אשר מסתיר את האור הנראה של כוכביהן ומקשה על זיהויין. אסטרונומים חושבים שזהו למעשה שלב מוקדם בהתפתחות גלקסיות נדירות, אשר בהן קיים חור שחור על-מסיבי גדול יותר לעומת החורים השחורים שקיימים ברוב הגלקסיות, ושכיחותן היא 1 ל-3,000 גלקסיות. כח המשיכה החזק של החור השחור צפוי בסופו של דבר לנקות את הגלקסיה מהאבק הרב כך שהאור הנראה יוכל לחלוף דרכה וניתן יהי לצפות בה ישירות כמו בגלקסיות רגילות.

הגלקסיה הראשונה מסוג זה התגלתה באמצעות טלסקופ החלל WISE של נאס"א בשנת 2010. הטלסקופ סורק את השמים בתחומי התת-אדום המתאימים לחום, וכך מאתר את הגרעין החם של הגלקסיה דרך עננת האבק המסתירה את האור הנראה.

==קישורים חיצוניים==

קטגוריה:קוואזרים
מוניקה 560

מוניקה 560 (בצרפתית: Monica 560) היא מכונית סלון בסגנון עיצוב גראן טוריסמו (קרוי גם: "Grand Tourer") מתוצרת יצרנית הרכב הצרפתית Compagnie française de produits métallurgiques (קיצור: "CFPM") אשר יוצרה בין השנים 1973–1975.

==מוניקה 560==

* מטה ומפעל היצרן מוקם בעיירה "Balbigny" במחוז לואר באזור המרכז מזרחי של צרפת.
* יוצרו כ-40 יחידות.
* 4 דלתות - סדאן.
* 5 נוסעים.
* מנוע קדמי - אורכי, 5.6 ליטר.
* מנוע מתוצרת קרייזלר.
* סוג הנעה: הנעה אחורית.
* בשנת 1975 יוצרו 22 יחידות מדגם "מוניקה 560".

== תמונות ==
<gallery mode="packed" heights="150">
קובץ:Monica 1973 seitlich.JPG | "מוניקה 560", שנת 1973
קובץ:Monica 1973 hinten schräg.JPG | "מוניקה 560", שנת 1973
קובץ:Monica 1973 Heck.JPG | "מוניקה 560", שנת 1973
קובץ:Pont des Arts @ Paris (26566354386).jpg | "מוניקה 560"
קובץ:Monica 1973 Interieur.JPG | "מוניקה 560", שנת 1973 - מבט לתא הנהג ו-לוח מחוונים
</gallery>

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1973
קטגוריה:מכוניות סלון
קטגוריה:מכוניות גראן טוריסמו
קטגוריה:מכוניות צרפתיות
בובו (קבוצה אתנית)

נהר ניז'ר]]
אישה חובשת כיסוי ראש מסורתי
בובו הם קבוצה אתנית המתגוררת בעיקר במדינת בורקינה פאסו שבמערב יבשת אפריקה, וחלקם בצפון מאלי. בובו הוא גם שם מקוצר של העיר השנייה בגודלה בבורקינה פאסו, בובו-דיאולסו (עיר בה הם מהווים את רוב האוכלוסייה), הקבוצה המתגוררת באזור בובו-דיאולסו נקראת גם בובו-פינג (Bobo-Fing), שמשמעו "בובו שחור". אנשים אלה קוראים לעצמם בובו ומדברים את שפת בובו , מקבוצת שפות המאנד .

אנשי במברה קוראים לקבוצה אתנית אחרת "בובו", בובו-אולה / וולה, או הבווה . בעוד הבואה מדברים את שפות הבווה מקבוצת שפות גור ,קבוצה זו ידועה גם בשם "הבובו האמיתי" (בשפתם "בובו מאדרה" או "בובו פינג").

הבובו אינם קבוצה אתנית הומוגנית, אלא אוסף של כמה עמים שהתכנסו סביב מספר שבטים. שפתם ותרבותם קשורות קשר הדוק יותר לשכניהם המנדטים מצפון וממערב, לבאמאנה (כמו גם למיניאנקה, הידועה גם בשם " מאמארה סנופו", ואנשי גור) מאשר לשכניהם הוולטאיים של גורונסי ומוסי, אבל הם צריכים להיחשב כתוספת דרומית של אנשי מאנדה שחיים כיום בבורקינה פאסו, במקום בקבוצת פולשים מאנדית שחדרה באחרונה לאזור.
==דת==
בדת הבובו האל הבורא נקרא "וורו", והוא אינו יכול להיות מתואר ולא מיוצג על ידי פסלים. הקוסמוגוניה של הבובו מתארת את בריאת העולם על ידי "וורו" ואת הציווי של יצירתה. הוא אחראי על יצירת כל הדברים בעולם לתוך זוגות מנוגדים: אדם / רוחות, זכר / נקבה, כפר / בוש, תרבות / טבע וכן הלאה. המאזנים בין הכוחות כפי שהם נוצרו על ידי וורו הם מסוכנים, וקל לגברים לזרוק את הכוחות מתוך איזון. חקלאות, למשל, יכולה לאזן את שיווי המשקל האינסופי בין תרבות / טבע לכפר / שיח כאשר הגידולים נאספים בסבך ומובאים לכפר. עבור אנשים בובו יש שתי תקופות חשובות. הזמן של וורו, כאשר היקום נוצר ואת הזמן ההיסטורי, כאשר וורו נתן לעולם את בנו "דוו".
==כלכלה==
החקלאות בקרב בובו הוא בעל חשיבות עליונה. פעילות חקלאית היא לא רק דרך לספק מזון, אלא היא מרכיב חיוני של הקיום היומיומי שלהם. גידולי המזון העיקריים הם דורה אדומה, דוחן פנינה, בטטות ותירס. הבובו גם מגדלים כותנה, שנמכרת למפעלי טקסטיל בבעיר קודוגו (Koudougou ). השלטון הקולוניאלי שהקים את מפעלי טקסטיל, גרם להתפרקותן של מערכות העבודה השיתופיות המקומיות, שקישרו בין אנשי הבובו.
==בובו - כיסוי ראש==
אביזר כיסוי הראש שאותו נוהגים בני הקבוצה לחבוש (גברים ונשים כאחד). הפך את המילה "בובו" לשם כללי לכיסוי ראש שנוהגים לחבוש רבים מתושבי מערב אפריקה.

==קישורים חיצוניים==

* [https://africaimports.com/bobo האמנות של אנשי הבובו (באנגלית)]
==הערות שוליים==

קטגוריה:קבוצות אתניות
עבד אל-קאדר בן סאלח

עבד אל-קאדר בן סאלח (בערבית: عبد القـادر بن صالح; בתעתיק מדויק: עבד אלקאדר בן צאלח, 24 בנובמבר 1941 – 22 בספטמבר 2021) היה פוליטיקאי אלג'יראי שכיהן כנשיא אלג'יריה הזמני, שהחל לכהן בתפקידו באפריל 2019 וזאת לאחר שהנשיא הקודם עבד אל-עזיז בותפליקה התפטר מתפקידו בעקבות מחאות נרחבות במדינה. הוחלף על ידי עבד אל-מג'יד תבון שנבחר בבחירות, עם 58% מהקולות.

==ביוגרפיה==
עבד אל-קאדר בן סאלח נולד בפלאוסן, הסמוכה לתלמסאן (אז בשליטת אלג'יריה הצרפתית). ישנן שמועות, שאותן הכחיש בן סאלח, שטוענות שהוא נולד במרוקו והפך לאזרח אלג'יראי רק לאחר מלחמת העצמאות האלג'יראית. לאחר שעבד בביירות במרכז האלג'יראי למידע ולתרבות מ-1970 עד 1974, חזר לאלג'יריה בתור עיתונאי בעיתון המדינה א-שעאב למשך שלוש שנים. בשנת 1977 נבחר בן סאלח לייצג את מחוז תלמסאן. בשנת 1989 מונה בן סאלח לשגריר האלג'יראי בערב הסעודית ונשאר בתפקיד זה עד 1993.

בהיותו שייך למרכז מפלגת האספה הלאומית הדמוקרטית, כיהן כנשיא המפלגה בין השנים 1994 עד 1997 וכנשיא אספת העם הלאומית בין השנים 1997 לבין 2002.

מאז 2002 ועד אפריל 2019, בן סאלח שימש כנשיא אספת האומה, הבית העליון של הפרלמנט. במהלך כהונה זו, הוא החליף את הנשיא עבד אל-עזיז בותפליקה בכמה חובות נשיאותיות כמו אירוח מנהיגים זרים באלג'יריה, במהלך החלק האחרון של בותפליקה כנשיא בכהונה האחרונה. בן סאלח תמך בבותפליקה, ותמך בו בריצתו לכהונתו החמישית, למרות ההפגנות שהתקיימו כנגד בותפליקה ברחבי המדינה, שגרמו בסופו של דבר להתפטרותו של הנשיא.

לפי הסעיף ה-102 של החוקה האלג'יראית, בן סאלח הפך לנשיא אלג'יריה ב-9 באפריל 2019, שבוע לאחר התפטרותו של בותפליקה. הוא החזיק בתפקידו כתשעים יום, עד שנערכו בחירות לנשיאות אלג'יריה, שבהן לא יכול היה להתמודד. הוחלף על ידי עבד אל-מג'יד תבון.

נפטר ב-22 בספטמבר 2021.

==קישורים חיצוניים==

קטגוריה:בוגרי אוניברסיטת דמשק
קטגוריה:פוליטיקאים אלג'יראים
קטגוריה:נשיאי אלג'יריה
קטגוריה:ילידי 1941
קטגוריה:נפטרים ב-2021
Deletionpedia

Deletionpedia הוא אתר ויקי המכיל ערכים שנמחקו מהוויקיפדיה האנגלית. כל ערך באתר כולל מידע נוסף על המחיקה מוויקיפדיה, כגון האם הערך נמחק במחיקה מהירה, קישור לדיון המחיקה ושמו של העורך שמחק את הערך. האתר פעל תחילה בין פברואר עד ספטמבר 2008 והחל מדצמבר 2013, פועל האתר מחדש תחת בעלים חדש.

האתר משתמש במדיה-ויקי. האתר אוסף באופן אוטומטי ערכים שנמחקו מוויקיפדיה.

בנוסף לקטגוריות שנוצרו במקור עבור הערך בוויקיפדיה, לאתר Deletionpedia יש קטגוריות משלו לערכים, שניתנים בהתבסס על קריטריוני המחיקה. הדפים מאורגנים לפי החודש שבו הם נמחקו, על פי מספר העורכים שתרמו לערך, ועל פי משך הזמן שבו הערך היה קיים בוויקיפדיה.

Deletionpedia לא מציג דפים שנמחקו בשל הפרת זכויות יוצרים, דפים עם הוצאות דיבה חמורות, דפים שהיסטורית הגרסאות הקודמות שלהם עדיין זמינה במיזמי האחות של ויקיפדיה ודפים שנוצרו על מנת לפגוע באחרים.

ערכים שנשמרים ב-Deletionpedia נמחקו מוויקיפדיה מסיבות שונות.

== המהדורה המקורית ==
במהדורה המקורית של Dletionpedia אוחסנו כ־63,000 ערכים אשר נמחקו מוויקיפדיה האנגלית בין פברואר לספטמבר 2008. קרוב ל-2,000 ערכים מתוכם היו במקור בוויקיפדיה האנגלית מעל 1,000 ימים לפני שהוחלט למחוק אותם.

התוכן של המהדורה המקורית של Dletionpedia עדיין זמין באינטרנט. בשנת 2011 הועלה עותק של האתר לאתר ארכיון האינטרנט.

=== השפעה ===
לטענת הוול סטריט ג'ורנל האתר נוצר כתגובה להתנגשות בין המחקנים לבין המכלילנים.

האתר נחקר באופן מקיף על ידי אתר הטכנולוגיה Ars Technica .
==המהדורה המחודשת ==
האתר המחודש החל לפעול בדצמבר 2013. נכון למאי 2019 האתר צבר 72,169 ערכים.

==פרויקטים דומים==
ישנם גם אתרים דומים למהדורות של ויקיפדיה בשפות אחרות, למשל PlusPedia בגרמנית, PrePedia בפולנית, ו-Wikisage בהולנדית.

== קישורים חיצוניים ==

* 

== הערות שוליים ==

קטגוריה:אתרי אינטרנט שהושקו ב-2008
קטגוריה:אתרי אינטרנט שהושקו ב-2013
קטגוריה:ויקיפדיה
No Lo Trates

No Lo Trates (באנגלית: Do Not Try, ובעברית: אל תנסה) הוא סינגל שהוקלט על ידי הראפר פיטבול, ביחד עם זמרת הרגאטון הדומיניקנית נאטי נטשה ודדי יאנקי.<ref name=":0"></ref> השיר יצא לאור ב-26 באפריל 2019, כסינגל המוביל מתוך אלבומו של פיטבול, , על ידי חברת התקליטים מר. 305 רקורדס.

השיר הגיע למקום ה-19 במצעד השירים הלטיניים.

== רקע וכתיבה ==
השיר נכתב על ידי פיטבול, נאטי נטשה, דדי יאנקי, ג'ימי ג'וקר, איג'יי ג'וניור ופזמונאים נוספים. תחילה, פרסם יאנקי ביחד עם פיטבול הצצות מתוך השיר ברשתות החברתיות. לבסוף, ב-26 באפריל 2019, פרסמה נטשה בטוויטר שלה את עטיפתו של הסינגל. לאחר יציאתו של השיר, הופץ לו גם וידאו קליפ נלווה.

באפריל 2020, עלתה על הפרק סוגיה בין יאנקי לאשתו, תוך שהשיר "No Lo Trates", היה חלק מהמאורע.<ref></ref>

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של פיטבול ב-6 במאי 2019, כמה ימים לאחר שיצא כסינגל. לאורכו של הקליפ, ניתן לראות את פיטבול, נטשה ויאנקי כשהם רוקדים ושרים במועדון לילה. ישנן סצנות שצולמו בבר ובהן ניתן לראות את השלושה רוקדים ושרים, כשרקדני ליווי נמצאים מסביבם.

נכון לספטמבר 2021, מונה הצפיות של הקליפ עומד על כ-250 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה 9× <small>(לטיני)</small>
|540,000<small></small>
|-
!ארגנטינה (CAPIF)
|פלטינה
|40,000
|-
!מקסיקו (AMPROFON)
|פלטינה
|60,000
|-
!ספרד (PROMUSICAE)
|זהב
|20,000
|-
!פרו (IFPI Peru)
|פלטינה 5× <small>(לטיני)</small>
|30,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|26 באפריל 2019
|הזרמת מוזיקה • הורדה דיגיטלית
|מר. 305
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי פיטבול
קטגוריה:שירי נאטי נטשה
קטגוריה:שירי דדי יאנקי
קטגוריה:שירים בספרדית
קטגוריה:שירים שנכתבו על ידי נאטי נטשה
Fetish

Fetish (בעברית: פטיש) הוא סינגל שהוקלט על ידי הזמרת הזמרת-יוצרת האמריקאית סלינה גומז. השיר יצא לאור ב-13 ביולי 2017, על ידי חברת התקליטים אינטרסקופ רקורדס, כסינגל שלא מתוך אלבום.

השיר הגיע למקום ה-27 במצעד הבילבורד הוט 100, וה-33 במצעד הסינגלים הבריטי.

== רקע וכתיבה ==
השיר נכתב על ידי סלינה גומז, צ'לו אנגלידס, ג'ינו ברלטה, ברט מקלפלין, ג'ונאס ג'ייברג, ג'ו חג'אדוריאן, אלכס שוורץ וראדריק דייוויס והופק על ידי ג'ייברז והפיוצ'ריסטיקס. השיר הוא שיר בסגנון האינדי-פופ, המשלב בתוכו גם את סגנון הרית'ם אנד בלוז.

בנוסף לכך, עלה השיר לרשת הזרמת המדיה ספוטיפיי, בסמוך לצאתו.

== וידאו קליפ ==
האודיו הרשמי של השיר הועלה לערוץ היוטיוב של סלינה גומז ב-12 ביולי 2017 וצבר למעלה מ-100 מיליון צפיות. הקליפ הרשמי של השיר הועלה לערוצה ארבעה עשר ימים לאחר מכן. בתחילת הקליפ ניתן לראותה כשהיא עומדת על כביש ומביטה אל השמש.

נכון למאי 2019, מונה הצפיות של הקליפ עומד על כ-165 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!איטליה (FIMI)
|זהב
|25,000<small></small>
|-
!ארצות הברית (RIAA)
|פלטינה
|1,000,000<small></small>
|-
!בריטניה (BPI)<ref></ref>
|כסף
|200,000<small></small>
|-
!צרפת (SNEP)
|זהב
|100,000
|-
!קנדה (Music Canada)
|פלטינה
|80,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!עולם
|13 ביולי 2017
|הורדה דיגיטלית
| rowspan="3" |רגילה
| rowspan="4" |אינטרסקופ
|
|-
! rowspan="2" |ארצות הברית
|25 ביולי 2017
|רדיו להיטים עכשווי
|
|-
|8 באוגוסט 2017
|רדיו קצבי עכשווי
|
|-
!עולם
|23 באוגוסט 2017
|הורדה דיגיטלית
|רמיקס מאת גלנטיס
|
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי סלינה גומז
קטגוריה:שירי גוצ'י מיין
קטגוריה:שירים באנגלית
קטגוריה:שירים שנכתבו על ידי יונאס יברג
קטגוריה:שירים שנכתבו על ידי לילנד
קטגוריה:שירים שנכתבו על ידי סלינה גומז
קטגוריה:שירים שהופקו על ידי הפיוצ'ריסטיקס
קטגוריה:שירים על מיניות
קטגוריה:שירי לפידים
קטגוריה:בלדות פופ
קטגוריה:בלדות R&B עכשוויות
קטגוריה:שירי R&B עכשוויים אמריקאיים
קטגוריה:סינגלים בהוצאת אינטרסקופ רקורדס